ያለምንም ግብዝነት የእግዚኣብሔርን ስም የራሳቸው አድርገው የሚወስዱ ክርስቲያኖች የሚበራከቱ ከሆነ፣ “አባታችን ሆይ!” በሚለው ጸሎት ውስጥ የሚገኘውን “ስምህ ይቀደስ” የሚለውን በቀዳሚነት በሕይወታቸው የሚለማመዱ ከሆነ፣ ቤተ ክርስቲያን የምታውጀው ነገር ሁሉ በይበልጥ ተደማጭነትን ያገኛል፣ ቤተ ክርስቲያን የበለጠ ታማኝ እንድትሆን ያደርጋል። እውነተኛ ሕይወታችን የእግዚአብሄርን ስም የሚገልጽ ከሆነ፣ ምስጢረ ጥምቀት ምን ያህል ውብ እንደ ሆነና ቅዱስ ቁርባን ለምን ታላቅ ስጦታ እንደ ሆነ እናያለን! በእኛ አካል እና በእርሱ በክርስቶስ አካል መካከል ያለው እጅግ የላቀ ውህደት እርሱ በእኛ ውስጥ እና እኛም በእርሱ ውስጥ እየኖርን መሆናችንን እረዳለን።